Na osnovu člana 42. Zakona o državnoj službi u Unsko-sanskom kantonu („Službeni glasnik Unsko-sanskog kantona“ broj: 14/17 i 15/20) i Pravilnika o uslovima i načinu odabira kandidata za prijem u organ državne službe na određeno vrijeme („Službeni glasnik Unsko-sanskog kantona“ broj: 23/17), Ministarstvo za pitanja boraca i ratnih vojnih invalida Unsko-sanskog kantona sa sjedištem u Bihaću, o b j a v lj u j e

JAVNI KONKURS

za prijem državnog službenika na određeno vrijeme u Ministarstvu za pitanje boraca i ratnih vojnih invalida Unsko-sanskog kantona

|  |  |
| --- | --- |
| 01. | Stručni savjetnik za pravne poslove u Odjeljenju za boračko-invalidsku zaštitu Cazin 1 (jedan) izvršilac |
|  |  |

Opis poslova

1) vodi upravni postupak i rješava najsloženije upravne stvari u prvostepenom upravnom postupku (poseban ispitni postupak) i s tim u vezi vrši izradu nacrta prvostepenih rješenja, zaključaka i drugih akata u upravnoj stvari priznavanja prava na zdravstveno osiguranje, prestanak prava na zdravstveno osiguranje, priznavanja prava na priključak struje, priznavanja prava na priključak vode, priznavanja prava na oslobađanje od plaćanja naknade za atomsko sklonište, priznavanja prava na oslobađanje od plaćanja naknade za rentu, priznavanja prava na egzistencijalnu naknadu, prestanka prava na egzistencijalnu naknadu, vođenje postupka utvrđivanja preužitka kod egzistencijalne naknade,

2) vodi upravni postupak i u posebnom ispitnom postupku pribavlja stručni nalaz i mišljenje od Instituta za medicinsko vještačenje zdravstvenog stanja lica obuhvaćenih Zakonom o pravima branilaca i članova njihovih porodica prilikom utvrđivanja prava na ličnu i porodičnu invalidninu,

3) vodi upravni postupak i u posebnom ispitnom postupku ispituje stranke i saslušava svjedoke te provodi i druge radnje prilikom utvrđivanja prava iz oblasti boračko-invalidske zaštite i utvrđivanja prava na ličnu i porodičnu invalidninu,

4) vrši unos rješenja u sistem i utvrđivanje prava na porodičnu invalidninu i izvođenje iz prava na porodičnu invalidninu,

5) vrši unos rješenja u sistem i utvrđivanje prava na egzistencijalnu naknadu i izvođenje iz prava na egzistencijalnu naknadu,

6) izrađuje ugovore i druga akata koji se odnose na rješavanje imovinsko-pravnih, obligacionih i dužničko-povjerilačkih odnosa u upravnom postupku, kao i rad na realizaciji tih ugovora i akata,

7) vrši izradu analiza, izvještaja, informacija i drugih stručnih i analitičkih materijala na osnovu odgovarajućih podataka potrebnih za interno informisanje i informisanje zakonodavne i izvršne vlasti,

8) vrši izradu elaborata, studija, programa, projekata, planova i procjena u oblasti boračko-invalidske zaštite, kao i projektnih zadataka za odgovarajuću oblast,

9) provodi utvrđenu politiku i izvršava zakone, druge propise i opće akte i stim u vezi utvrđuje stanja u oblasti boračko-invalidske zaštite i posljedica koje mogu nastati u toj oblasti,

10) priprema i poduzima odgovarajuće mjere, radnje i postupke radi izvršavanja poslova provođenje politike i izvršavanje zakona, drugih propisa i općih akata, kao i preduzimanje mjera na sprečavanju nastanka štetnih posljedica, odnosno mjera, radnji i postupaka na otklanjanju štetnih posljedica,

11) u skladu sa Zakonom o upravnom postupku organizira rad sa strankama i daje im stručna objašnjenja i upute u skladu sa zakonom i drugim propisima o pitanjima iz oblasti boračko-invalidske zaštite u cilju rješavanja upravnih stvari u upravnom postupku,

12) vrši i druge poslove iz nadležnosti radnog mjesta koje odredi neposredni rukovodilac i ministar ministarstva.

Prijem u radni odnos na određeno vrijeme se vrši radi obavljanja hitnih poslova čije izvršenje ne trpi odlaganje, a koji su po svojoj prirodi takvi da bi njihovo neizvršenje prouzrokovalo materijalne ili druge štetne posljedice po pravna ili fizička lica.

Radni odnos na određeno vrijeme zaključit će se na period do 1 (jedne) godine.

**Opći uslovi:**

Da bi bili postavljeni na radno mjesto državnog službenika kandidati moraju ispunjavati slijedeće opće uvjete utvrđene u članu 35. Zakona o državnoj službi u Unsko-sanskom kantonu:

1. da je državljanin Bosne i Hercegovine,
2. da je stariji od 18 godine,
3. da ima univerzitetsku diplomu ili diplomu druge obrazovne ili akademske kvalifikacije najmanje VII stepena stručne spreme odnosno visoko obrazovanje prvog, drugog ili trećeg ciklusa Bolonjskog sistema studiranja, što se utvrđuje propisom kojim se uređuju poslovi osnovnih djelatnosti i pomoćno tehnički poslovi i uvjeti za njihovo obavljanje u organima državne službe u Kantonu,
4. da je zdravstveno sposobno za obavljanje poslova utvrđenih za to radno mjesto,
5. da u posljednje dvije godine od dana obavljanja upražnjenog radnog mjesta lice nije otpušteno iz državne službe kao rezultat disciplinske mjere, na bilo kojem nivou vlasti u Bosni i Hercegovini,
6. da nije obuhvaćeno odredbom člana IX.1. Ustava Bosne i Hercegovine,
7. da se protiv njega ne vodi krivični postupak.

**Posebni uslovi:**

Pored općih uslova utvrđenih u članu 35. Zakona o državnoj službi u Unsko-sanskom kantonu kandidati trebaju ispunjavati i slijedeće posebne uslove utvrđene u Pravilniku o unutrašnjoj organizaciji Ministarstva za pitanja boraca i ratnih vojnih invalida i to:

- diploma visokog obrazovanja – VII stepen stručne spreme pravne struke ili diploma visokog obrazovanja prvog ciklusa (240 ECTS bodova) drugog ili trećeg ciklusa Bolonjskog sistema studiranja pravne struke,

- najmanje 3 godine radnog iskustva u struci,

- položen stručni ispit (ispit općeg znanja),

- poznavanje rada na računaru

Prijavljivanje na konkurs:

Kandidati se prijavljuju na konkurs dostavljanjem prijave.

Spisak potrebnih dokumenata kojima se dokazuje ispunjavanje uslova iz konkursa:

Kandidati su dužni uz prijavu na javni konkurs dostaviti slijedeću dokumentaciju (original ili ovjerene kopije):

1. Prijavu na Javni konkurs sa kratkom biografijom i kontakt podacima (adresa i broj telefona)
2. Izvod iz matične knjige rođenih,
3. Uvjerenje o državljanstvu,
4. Fakultetsku diplomu (nostrificirana diploma ukoliko fakultet nije završen u Bosni i Hercegovini ili je diploma stečena u nekoj od država nastaloj raspadom SFRJ nakon 06.04.1992.godine) i to:
* diploma visokog obrazovanja – VII stepen stručne spreme pravne struke ili diploma visokog obrazovanja prvog ciklusa (240 ECTS bodova) drugog ili trećeg ciklusa Bolonjskog sistema studiranja pravne struke
1. Dokaz o radnom iskustvu u struci nakon sticanja VSS,
2. Dokaz o položenom stručnom ispitu (ispitu općeg znanja)
3. Dokaz o poznavanju rada na računaru
4. Ljekarsko uvjerenje da je zdravstveno sposoban za obavljanje poslova utvrđenih za to radno mjesto,
5. Ovjerena izjava da kandidat u posljednje dvije godine od dana objavljivanja upražnjenog radnog mjesta nije otpušteno iz državne službe kao rezultat disciplinske mjere, na bilo kojem nivou vlasti u Bosni i Hercegovini,
6. Ovjerena izjava da kandidat nije obuhvaćen odredbom člana IX.1. Ustava Bosne i Hercegovine (lica koja su rođena poslije 1980.godine nisu dužna podnositi dokaze o ispunjavanju ovog uvjeta)
7. Uvjerenje suda da se protiv njega ne vodi krivični postupak.

Javni konkurs se provodi u skladu sa Pravilnikom o uslovima i načinu odabira kandidata za prijem u organ državne službe na određeno vrijeme („Službeni glasnik Unsko-sanskog kantona“ broj: 23/17).

Prijavu sa traženim dokumentima treba dostaviti u roku od osam dana od dana posljednje objave javnog konkursa. Prijava se podnosi neposredno na pisarnici Vlade Unsko-sanskog kantona, Ul. Alije Đerzeleza br. 2 Bihać ili se dostavlja putem pošte, preporučeno na adresu:

Ministarstvo za pitanja boraca i ratnih vojnih invalida Unsko-sanskog kantona Bihać

Ul. Alije Đerzeleza 2

77000 Bihać

sa naznakom

„Javni konkurs za prijem državnog službenika na određeno vrijeme u Ministarstvu za pitanje boraca i ratnih vojnih invalida Unsko-sanskog kantona , Odjeljenje za boračko-invalidsku zaštitu Cazin“

Neblagovremene, nepotpune i neuredne prijave neće biti razmatrane.

 M I N I S T A R

 mr sci. Ermin Zulić